Diari Oficial de la Generalitat Valenciana


Sumari del DOGV 4135, del 26-11-2001 (2001/11100)

RESOLUCIÓ de 12 de novembre de 2001, de la Conselleria d'Agricultura, Pesca i Alimentació, per la qual s'estableix el termini de comunicació de dades sobre disponibilitat i cost de recollida d'animals bovins que moren a l'explotació.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/11/12/(1)/dof/vci/html**

### Dades del document

Número de DOGV
:   4135

Data del DOGV
:   26-11-2001

Secció del DOGV
:   I. DISPOSICIONS GENERALS

Número del document
:   2001/11800


Data del document
:   12-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * animal de granja
    * ramat
    * sanitat animal

RESOLUCIÓ de 12 de novembre de 2001, de la Conselleria d'Agricultura, Pesca i Alimentació, per la qual s'estableix el termini de comunicació de dades sobre disponibilitat i cost de recollida d'animals bovins que moren a l'explotació. [2001/F11359]
  
El Ministeri d'Agricultura, Pesca i Alimentació ha desenvolupat una línia d'assegurances per a cobrir les despeses dels animals bovins morts a l'explotació que s'ha plasmat en l'Ordre de 22 de juny de 2001, per la qual es defineixen l'àmbit d'aplicació, les condicions tècniques mínimes d'explotació, els preus i les dates de subscripció, en relació amb l'assegurança per a la cobertura de despeses derivades de la destrucció de les restes dels animals que moren a l'explotació, compresa en el Pla Anual d'Assegurances Agràries Combinades per a l'exercici 2001. En aquesta ordre s'estableixen els valors unitaris a l'efecte del càlcul del capital assegurat i d'indemnització per a l'any 2001.
  
Per a l'any 2002, cal fixar els valors unitaris esmentats i la disponibilitat d'empreses que poden realitzar el servei de recollida i destrucció dels animals morts a les explotacions.
  
Per això, en l'exercici de les competències que tinc atribuïdes, resolc:
  
Establir un termini de set dies a partir de l'endemà de la publicació d'aquesta ordre en el Diari Oficial de la Generalitat Valenciana, perquè les empreses autoritzades per a la recollida d'animals morts a l'explotació que compleixen les condicions del Reial Decret 2.224/1993, sobre normes sanitàries d'eliminació i transformació d'animals morts i deixalles d'origen animal i protecció enfront d'agents patògens en pinsos d'origen animal, i del Reial Decret 1.911/2000, pel qual es regula la destrucció dels materials especificats de risc en relació amb les encefalopaties espongiformes transmissibles, presenten costos de la recollida de bovins per als trams d'edat següents:
  
- Animals de menys de 6 mesos d'edat.
  
- Animals de 6 i 12 mesos d'edat.
  
- Animals majors de 12 mesos d'edat.
  
I la seua disponibilitat de prestar el servei durant l'any 2002, prorrogable a altres exercicis, d'acord mutu entre les parts.
  
La informació rebuda de les empreses serà únicament a l'efecte de ser transmesa per aquesta comunitat autònoma al Ministeri d'Agricultura, Pesca i Alimentació, a fi de determinar els imports unitaris a l'efecte del càlcul del capital assegurat i d'indemnització per a l'any 2002.


Còpia Permalink ELI